విద్యుత్ షాక్ తో ఐదేళ్ల చిన్నారి మృతి చెందిన సంఘటన శనివారం (ఏప్రిల్-28) మంచిర్యాల జిల్లాలో జరిగింది. కాసిపేట మండలంలోని వెంకటాపూర్ గ్రామానికి చెందిన చాకటి సీతామహాలక్ష్మీ(5) అనే చిన్నారి విద్యుత్ షాక్‌ తో మృతి చెందినట్లు తెలిపారు పోలీసులు. వెంకటాపూర్ గ్రామానికి చెందిన చాకటి భీమ్‌రావు-రుకుం భాయిల కూతురు సీతామహాలక్ష్మీ(5) 1వ తరగతి చదువుతుంది. శనివారం (ఏప్రిల్-28) వెంకటాపూర్ గ్రామంలోని తన ఇంటి వద్ద ఆడుకుంటుండగా ఇంటి పక్కన ఉండే పుష్నాక భీమ్‌ రావు అనే వ్యక్తి తన ఇంటి చుట్టూ పంది కొక్కులను హత మార్చేందు కోసం తన ఇంటి చుట్టూ వెదురుతో ఏర్పాటు చేసిన పహారీకి బైండింగ్ వైర్లను అమర్చి విద్యుత్ కనెక్షన్ ఇచ్చి కరెంట్ సరఫరా ఏర్పాటు చేశాడు.
ప్రతి రోజు ఇదే విధంగా విద్యుత్ సరఫరా చేస్తూ తొలిగిస్తూ ఉంటుండగా శనివారం మాత్రం కరెంట్ సరఫరాను ఉంచి తొలగించకుండా ఉంచాడు. శనివారం చిన్నారి సీతామహాలక్ష్మీ ఆడుకుంటూ విద్యుత్ ఏర్పాటు చేసిన స్థలం వద్దకు వెళ్లి వెదురుతో కూడిన పహారీ వద్దకు వెళ్లి విద్యుత్ షాక్‌కు గురై అక్కడికక్కడే మృతి చెందింది. విషయం తెలియని కుటుంబ సభ్యులు తమ కూతురు కనిపించడం లేదని ఎంత వెతికినా చిన్నారి ఆచూకి లభ్యం కాలేదు. రాత్రి సమయానికి ఇంటి పరిసరాల్లో వెతుకుతూ ఉండగా వెదురుతో కూడిన పహారీ వద్ద చూడగా విద్యుత్ షాక్‌ తో మృతి చెందినట్లు గుర్తించారు. కూతురు మృతితో కుటుంబ సభ్యుల రోధనలు అందరినీ కలిచి వేశాయి. మందమర్రి సీఐ రాంచందర్‌రావు సంఘటన స్థలాన్ని పరిశీలించి విచారించారు. విద్యుత్ శాఖ ఏఈ రామ్మూర్తి వివరాలు నమోదు చేసుకున్నారు. ఈ మేరకు కేసు నమోదు చేసి దర్యాప్తు చేస్తున్నట్లు తెలిపారు పోలీసులు.
vidyut shak thoo aidella chinnari mruti chendina sanghatana sanivaaram (epril-28) manchiryaala jillaalo jarigindi. kasipeta mandalamlooni venkatapur graamaaniki chendina chaakati seetaamahaalakshmii(5) ane chinnari vidyut shaky thoo mruti chendinatlu telipaaru poliisulu. venkatapur graamaaniki chendina chaakati bheemrao-rukum bhaayila koothuru seetaamahaalakshmii(5) 1va taragati chaduvutundi. sanivaaram (epril-28) venkatapur graamamlooni tana inti vadda aadukuntundagaa inti pakkana unde pushnaka bheem raavu ane vyakti tana inti chuttu pandi kokkulanu hatha maarchendu kosam tana inti chuttu vedurutho erpaatu chesina pahariki binding vairlanu amarchi vidyut connection ichi current sarafara erpaatu cheshaadu.
prati roju ide vidhamgaa vidyut sarafara chestu toligistuu untundagaa sanivaaram maatram current sarafaraanu unchi tolaginchakundaa unchaadu. sanivaaram chinnari seetaamahaalakshmii aadukuntu vidyut erpaatu chesina sthalam vaddaku velli vedurutho kuudina pahari vaddaku velli vidyut shaaknu gurai akkadikakkade mruti chendindi. vishayam teliyani kutumba sabhyulu tama koothuru kanipinchadam ledani entha vetikina chinnari aachuki labhyam kaaledu. raatri samayaniki inti parisaraallo vetukutuu undagaa vedurutho kuudina pahari vadda chudagaa vidyut shaky thoo mruti chendinatlu gurtinchaaru. koothuru mruthitho kutumba sabhyula rodhanalu andarinee kalichi vaesaayi. mandamarri ci ranchandaryrao sanghatana sthalaanni pariseelinchi vichaarinchaaru. vidyut saakha aeee rammurthy vivaraalu namodu chesukunnaru. ee meraku kesu namodu chesi daryaaptu chestunnatlu telipaaru poliisulu.